b'\n_START_ARTICLE_\nVBS3\n_START_SECTION_\nYleist\xc3\xa4\n_START_PARAGRAPH_\nVBS3 mahdollistaa realistisien taistelutilanteiden harjoittelemisen sek\xc3\xa4 maalla, ilmassa ett\xc3\xa4 vedess\xc3\xa4. Kouluttaja voi luoda simulaattorissa koulutuksen puitteissa l\xc3\xa4hes mink\xc3\xa4laisen tahansa skenaarion. Kouluttaja voi seurata koulutettavien sotilaita reaaliaikaisesti ja pystyy antamaan komentoja ja muokkaamaan taistelutilanteita kesken operaation tuoden esimerkiksi vihollisen vahvistuksia taistelukent\xc3\xa4lle. VBS3 on suunniteltu k\xc3\xa4ytett\xc3\xa4v\xc3\xa4ksi ammattilaisk\xc3\xa4ytt\xc3\xb6\xc3\xb6n ja sit\xc3\xa4 pyrittiin kehitt\xc3\xa4m\xc3\xa4\xc3\xa4n k\xc3\xa4ytt\xc3\xa4jien toiveiden mukaan. VBS-sarjaa on k\xc3\xa4ytetty useissa NATO-maissa jo viiden vuoden ajan.\n_START_SECTION_\nOminaisuudet\n_START_PARAGRAPH_\nVBS3 perustuu Bohemia Interactiven kehitt\xc3\xa4m\xc3\xa4\xc3\xa4n ARMA-pelisarjasta tuttuun Real Virtuality 3 -pelimoottoriin. Samainen pelimoottori oli k\xc3\xa4yt\xc3\xb6ss\xc3\xa4 my\xc3\xb6s VBS2:ssa, mutta versionumeron vaihdoksen my\xc3\xb6t\xc3\xa4 sotasimulaattori sai useita hy\xc3\xb6dyllisi\xc3\xa4 p\xc3\xa4ivityksi\xc3\xa4, kuten henkil\xc3\xb6kohtaiset pelaajahahmot, monipuolisemmat maastot, modernimman k\xc3\xa4ytt\xc3\xb6liittym\xc3\xa4n ja paremmat fysiikat. VBS3:n mukana tulee useita ammattilaisk\xc3\xa4ytt\xc3\xb6\xc3\xb6n tarkoitettuja ty\xc3\xb6kaluja, kuten Visitor-karttaeditori, Oxygen 2-mallinnussovellus ja reaaliaikainen teht\xc3\xa4v\xc3\xa4editori.  Moottori mahdollistaa jopa 10000 neli\xc3\xb6kilometrin kokoisten karttojen luomisen ja niiden el\xc3\xa4v\xc3\xb6itt\xc3\xa4miseen miljoonilla VMAP-datasta tuoduilla tiedoilla. Karttaan voidaan my\xc3\xb6s laittaa satelliittikuvista saadut tarkat laserkeilausdatat pinnanmuotojen muodostamiseksi ja pintatekstuureiksi. Kun kartta on saatu VBS3:seen, simulaattori muodostaa realistisen simulaation oikeasta maailmasta, luoden esimerkiksi tuulen mukaan liikkuvia puita ja hein\xc3\xa4\xc3\xa4, maaston ep\xc3\xa4tasaisuuksia, el\xc3\xa4imist\xc3\xb6\xc3\xa4, varjoja, dynaamisen valaistuksen, s\xc3\xa4\xc3\xa4n sek\xc3\xa4 y\xc3\xb6n ja p\xc3\xa4iv\xc3\xa4n vaihtelun._NEWLINE_VBS:n t\xc3\xa4rkein koulutusty\xc3\xb6kalu on After Action Review eli AAR. Toiminto tallentaa harjoitellun tilanteen ja kaikki mahdolliset tapahtumat pelimaailmassa. Sen avulla kouluttaja voi toistaa juuri harjoitellun tilanteen, n\xc3\xa4ytt\xc3\xa4\xc3\xa4 miss\xc3\xa4 tehtiin virheit\xc3\xa4 tai onnistuttiin ja t\xc3\xa4m\xc3\xa4n j\xc3\xa4lkeen aloittaa harjoituksen nopeasti uudestaan. Verrattuna maastoharjoitukseen, jossa siirtyminen vie huomattavasti aikaa, virtuaalikoulutus on nopeampi ja selke\xc3\xa4mpi tapa opettaa taistelutilanteita ja -taktiikoita._NEWLINE_Useita erilaisia simulaatioj\xc3\xa4rjestelmi\xc3\xa4 voidaan linkitt\xc3\xa4\xc3\xa4 toisiinsa VBS:n k\xc3\xa4ytt\xc3\xa4mien HLA-, DIS- ja CIGI-porttien avulla. Versiosta 3.8 l\xc3\xa4htien VBS3:n mukana on tullut Bohemia Interactive Simulationsin itse kehitt\xc3\xa4m\xc3\xa4 VBS-portti, jonka sanotaan olevan nopeampi, helppok\xc3\xa4ytt\xc3\xb6isempi ja monipuolisempi kuin aiemmat ratkaisut._NEWLINE_VBS3 k\xc3\xa4ytt\xc3\xa4\xc3\xa4 Nvidian kehitt\xc3\xa4m\xc3\xa4\xc3\xa4 PhysX-fysiikkakirjastoa sotasimulaattorinsa uusimmassa versiossa. PhysX:n k\xc3\xa4ytt\xc3\xb6 mahdollistaa tuhoutuvien rakennusten luomisen ja realistisemman mallinnuksen ajoneuvojen hallintaan._NEWLINE_Siin\xc3\xa4 miss\xc3\xa4 VBS2:n suurin mahdollinen pistem\xc3\xa4\xc3\xa4r\xc3\xa4 3D-malleissa oli noin 23000 kappaletta, VBS3:ssa raja on l\xc3\xa4hes katoton. T\xc3\xa4st\xc3\xa4 esimerkkin\xc3\xa4 on Bohemia Interactive Simulationsin luoma t\xc3\xa4ysin toimiva Britannian Kuninkaallisen armeijan luokan 45-h\xc3\xa4vitt\xc3\xa4j\xc3\xa4, jota asianomaiset k\xc3\xa4ytt\xc3\xa4v\xc3\xa4t koulutustarpeissaan.\n_START_SECTION_\nKehitt\xc3\xa4j\xc3\xa4t\n_START_PARAGRAPH_\nVBS3 on Bohemia Interactive Simulations -yhti\xc3\xb6n tuotos, jolla ei ole mit\xc3\xa4\xc3\xa4n tekemist\xc3\xa4 aiemman omistajansa Bohemia Interactive Studio-peliyhti\xc3\xb6n kanssa.'